CELEX: C2004/228/58
Language: sk
Date: 2004-09-11 00:00:00
Title: Vec C-300/04: Návrh na začatie konania o prejudiciálnej otázke podaný uznesením Raad van State zo dňa 13. júla 2004 vo veci M. G. Eman a O. B. Sevinger proti College van Burgemeester en Wethouders van Den Haag

11.9.2004   
            
            
               SK
            
            
               Úradný vestník Európskej únie
            
            
               C 228/28
            
         Návrh na začatie konania o prejudiciálnej otázke podaný uznesením Raad van State zo dňa 13. júla 2004 vo veci M. G. Eman a O. B. Sevinger proti College van Burgemeester en Wethouders van Den Haag
   (Vec C-300/04)
   (2004/C 228/58)
   Raad van State (Holandsko) rozsudkom z 13. júla 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci M. G. Eman a O. B. Sevinger proti College van Burgemeester en Wethouders van Den Haag, ktorý bol doručený kancelárii Súdneho dvora dňa 15. júla 2004.
   Raad van State žiada Súdny dvor, aby rozhodol o nasledujúcich otázkach:
   
               1.
            
            
               Vzťahuje sa časť II Zmluvy na osoby, ktoré majú štátne občianstvo členského štátu a ktoré majú pobyt alebo ktoré žijú na území patriacemu k ZKÚ, uvedeným v článku 299 odsek 3 ES a ktoré majú osobitné vzťahy s týmto členským štátom?
            
         
               2.
            
            
               Ak odpoveď je nie: môžu členské štáty, s ohľadom na ustanovenie článku 17 odsek 1 druhá veta ES, udeliť štátne občianstvo osobám, ktoré majú pobyt alebo ktoré žijú v ZKÚ, uvedeným v článku 299 odsek 3 ES?
            
         
               3.
            
            
               Neberúc do úvahy nie neobvyklé výnimky vo vnútroštátnych právnych poriadkoch, týkajúce sa okrem iného obmedzenia práva voliť v prípade odsúdenia v rámci trestného konania alebo v prípade nespôsobilosti na právne úkony – má sa ustanovenie článku 19 odsek 2 ES v spojení s ustanovením článku 189 a 190 odsek 1 ES vykladať v tom zmysle, že s postavením občana únie je automaticky spojené právo voliť a byť volený vo voľbách do Európskeho parlamentu?
            
         
               4.
            
            
               Sú, podľa ustanovení článku 17 ES a článku 19 odsek 2 ES, posudzovaných podľa ustanovenia článku 3 odsek 1 protokolu, tak ako je vykladaný Európskym súdom pre ľudské práva, vylúčené osoby, ktoré nie sú občanmi únie, z práva voliť a byť volený vo voľbách do Európskeho parlamentu?
            
         
               5.
            
            
               Stanovuje právo spoločenstva podstatné náležitosti prípadného opravného prostriedku, ak vnútroštátne súdy prídu k záveru – okrem iného na základe odpovedí Súdneho dvora Európskych spoločenstiev na vyššie uvedené otázky - že bol odmietnutý zápis do zoznamu voličov na voľby 10. júna 2004 osobám, ktoré majú pobyt alebo žijú v Holandských Antilách a v Arube a ktoré majú holandské štátne občianstvo?